A. Langaas DN

Side 2

DN og vindkraft - ”årsrapport” og videre utfordringer

DN har en positiv holdning til vindkraft som ren og fornybar energikilde. DN ønsker å bidra til å forhindre unødvendige konflikter mellom vindkraftutbygging, naturverdier og andre samfunnsinteresser.

Men: DN har uttalt seg kritisk til noen av de gitte konsesjonene, for utslippsfrihet er ikke automatisk lik miljøvennlighet. DN ønsker å unngå konflikter som stiller vindkraft i dårlig lys- det avgjør vindkraftens framtid - vi vil ikke ha noen "Alta-sak" om vind. Men vi mener det må være riktig  fortrinnsvis å samlokalisere vindkraft med andre inngrep, f eks sambruk med dyrking/beiting eller industri. Vi mener at OEDs miljøhandlingsplan bør medføre at tilskuddene til vindkraft vurderes ift hvert enkelt prosjekts miljøbelastning.

Noen få ord om DNs vurdering av miljøeffektene:

DN er ser med bekymring at de planlagte utbyggingene vil medføre store inngrep i leveområder for rødlistearter av fugl, trua vegetasjonstyper og urørt kystlandskap. Vi er ikke minst bekymret for eventuelle systematiske effekter; er det spesielle naturtyper eller spesielle arter som systematisk vil bli berørt? Den estetiske virkningen på landskapet vil påvirke naturopplevelse og friluftsliv. Virkningen vil nok være avhengig av øynene som ser, men også av faktorer som anleggets plassering i landskapet og omfanget av vindkraftutbygging. Sekundæreffekter kan være like alvorlige som selve inngrepet, som eksempel kan nevnes økt ferdsel, oppdyrking etc.

Jeg vil referere en del fra DNs arbeide med vindkraft i året som snart er gått. Vi har hatt 8 konsekvensutredningssaker (alle meldinger) til behandling hittil i år, 7 av dem i Finnmark. Utenom enkeltsakene har det på sentralt hold vært ulike aktiviteter/oppgaver som jeg vil nevne:

1. ”Sammenstillingsprosjektet”

2. Helhetlig plan

3. ”Erfaringsprosjektet” 

4. Smøla-saken til Bernkonvensjonen

5. Forprosjekt nasjonalt 

1. ”Sammenstillingsprosjektet” 

· initiert i forbindelse med klagebehandling av fire store vindkraftanlegg

· formål primært;  å rangere de 13 først planlagte vindkraftverkene i forhold til miljøkonflikter 

· fellesrapport fra DN og RA til MD, FMVA og NINA bidro

· bieffekter; større nyansering i synet på miljøvennlighet av vindkraft, avslørte ulik konfliktvurdering fra fylke til fylke, avslørte det en del systematiske miljøeffekter av den planlagte vindkraftutbyggingen.

2. DN ser behovet for at det tas et hensiktsmessig, helhetlig grep omkring vindkraftutbyggingen. 

· fylkesplanlegging som et interessant alternativ som vi ønsker å vurdere videre

· fylkesplaner kan bygge på egnethetsanalyser, der vindressurser, miljøpremisser og nærhet til infrastruktur ligger til grunn 

· MD har bevilget 100 000 kr for å få gjennomført et prosjekt i Asplan Viak, der noen aspekter ved fylkesplanlegging for vindkraft skal bearbeides nærmere. Blant annet skal det gjøres en vurdering av de utførte fylkesdelplanene og egnethetsanalysene for vindkraft.

3. I erfaringsprosjektet, som gjennomføres av Statkraft Grøner og under ledelse av NVE. Målet med erfaringsprosjektet er å utvikle retningslinjer for god lokalisering av vindkraftanlegg
4. DN har vært ansvarlig for tilrettelegging og oversendelse av Smøla-saken til Bern-konvensjonen. Vindkraftkonsesjonen på Smøla ble som kjent påklaget av NOF til Bernkonvensjonen i vår, og skal behandles i slutten a november. 


5. MD har bevilget 70 000 kr til forprosjekt for å utrede hva som kan/bør gjøres av referanseforskning på Smøla. Bruk:

· 25 000 kr til prosjekt på kulturminner som utføres av NIKU. 

· 45 000 til forprosjekt som utreder aktuelle undersøkelser på fugl og vindkraft, gjennomføres av NINA. 

Utfordringer framover

Vi har flere store utfordringer i tida framover når det gjelder vindkraft. En presserende utfordring, ut fra DN sitt synspunkt, er å få et helhetlig grep omkring planleggingen for vindkraft, slik at en kan styre utbygging bort fra de mest sensitive områdene. En annen stor utfordring er knyttet til manglende kunnskapsgrunnlag; vi har ingen kunnskap om hvordan vindkraft vil virke på norsk natur, spesielt gjelder dette norske fuglearter. For ørn kan vi delvis støtte oss på forskning fra USA, som viser en klar negativ effekt på kongeørn. Dansk forskning viser imidlertid at effekten av vindkraftutbygging varierer fra art til art, og heller ikke er lik innenfor arter som vi naturlig ville gruppere sammen. Derfor er vi ikke sikre på om kunnskapen fra USA kan overføres hit.

Foreløpig tildelingsbrav fra MD til DN for 2002:

I arbeidet med vindkraft har DN ansvaret for å ivareta følgende oppgaver:

· Sørge for, i samarbeid med RA, at det holdes systematisk oversikt over areal- og miljøkonflikter for meldte og konsesjonsgitte vindkraftanlegg.

· Følge opp, i samarbeid med RA, arbeidet med nasjonale referanseområder for vindkraft.

· Følge opp, i samarbeid med NVEs prosjektarbeid om vindkraft og miljøhensyn og bistå i arbeidet med utvikling av retningslinjer for lokalisering av vindmølleparker.  

En spørrerunde forut for seminaret avslørte to tema som spesielt sentrale i vindkraftsammenheng/naturforvaltning; helhetlig planlegging og vurdering av landskap. 

Derfor kan det passe å avslutte med noen få ord om landskap: I fjor høst undertegnet Norge den europeiske landskapskonvensjonen, og dermed er landskap på ny i ferd med å øke sin ”formelle status”. En landskapsstrategi vil foreligge fra DN/RA innen årsskiftet, og den skal ligge til grunn for miljødirektoratenes videre arbeide med dette temaet. Det vil bety at vi må styrke/samle kompetansen på landskap. NVE har fra tidligere arbeid på vannkraft utgitt flere strålende arbeider om landskap, og har tradisjonelt hatt høy kompetanse på dette fagfeltet.  DN ser behov for en nærmere dialog og et mer systematisk og målrettet samarbeide med sektorene for å få til en felles, god forvaltning av landskapet.

Oppgaver til gruppearbeid

1. Landskap 
a) I arbeidet med å implementere den europeiske landskapskonvensjonen vil Norge få mulighet til å satse på 2-3 enkeltstående utviklingsprosjekt. Med erfaring i vindkraftarbeidet; hva trengs av nyutvikling knyttet til landskap?

Velg tre prosjekttema og beskriv dem. De valgte tema presenteres i stikkordsform i plenum etterpå.
2. Regional planlegging
Beskriv fordeler og ulemper ved fylkesplanlegging vs egnethetsanalyser. Kan gruppa anbefale den ene formen framfor den andre? I hvor stor grad er det mulig å identifisere konfliktområder med vindkraft ut fra FMVA sitt foreliggende kartmateriale?


3. Vindkraft i konflikt med landskap 
Finnes det landskap der vindkraft bør unngås? Hvordan identifisere slike? Går det an å finne landskap som er ”konfliktfrie” i forhold til vindkraft? 
